
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 176
din 30 octombrie 2014
privind întocmirea unui Plan Urbanistic Zonal pentru zona Miron Neagu
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre, înregistrat cu nr. 70/CL/22.09.2014, propus de domnii consilieri locali Sîrbu Iulian, Pop Claudiu şi Hajdu Cristian-Sebastian, în calitate de iniţiatori, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere dezvoltarea zonei Miron Neagu, cuprinsă în Planul Urbanistic General al Municipiului Sighişoara ca teren intravilan;

Având în vedere faptul că zona s-a dezvoltat prin construirea de locuinţe şi este necesară evidenţierea drumului;

Având în vedere informarea 214.294/VII/C/15.09.2014, adresată iniţiatorilor şi adusă spre ştiinţă Municipiului Sighişoara de către S.C. Compania Aquaserv S.A. Târgu Mureş, în care se subliniază necesitatea întocmirii unui P.U.Z. în vederea alimentării cu apă şi canalizare a zonei Miron Neagu;

Având în vedere semnăturile locuitorilor străzii Miron Neagu, respectiv lista solicitanţilor pentru extinderea reţelei de apă pe strada Miron Neagu;

Ţinând cont de faptul că Planul Urbanistic Zonal este necesar şi pentru reconfigurarea parcelarului;

Având în vedere tendinţa de dezvoltare în continuare a zonei;
Având în vedere dispoziţiile Legii nr. 350/2001 privind amenajarea teritoriului şi urbanismul, cu modificările şi completările ulterioare;

Având în vedere prevederile Ordinului Ministrului Lucrărilor Publice şi Amenajării Teritoriului nr. 176/N/2000 pentru aprobarea reglementării tehnice „Ghid privind metodologia de aprobare şi conţinutul – cadru al Planului Urbanistic Zonal” – Indicativ GM-010-2000;

Având în vedere dispoziţiile Hotărârii de Guvern nr. 525/1996 privind Regulamentul general de urbanism, republicată, cu modificările şi completările de rigoare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

În temeiul art. 36 alin. (2) lit. „c”, art. 36 alin. (6) lit. „a” pct. 11 şi 19, art. 45 alin. (1) şi a art. 115 alin. (1) lit. „b” din Legea 215/2001 cu modificările şi completările ulterioare;
H O T Ă R Ă Ş T E:
Art. 1. Se aprobă realizarea/întocmirea unui Plan Urbanistic Zonal pentru zona Miron Neagu.
Art. 2. Finanţarea acestui proiect se va realiza din fondurile proprii ale Municipiului Sighişoara, potrivit prevederilor art. 51 alin. (1) din Legea 350/2001, privind amenajarea teritoriului şi urbanismul, cu modificările şi completările ulterioare.
Art. 3.  Cu ducerea la îndeplinire a prevederilor prezentei hotărâri se încredinţează aparatul de specialitate al Primarului Municipiului Sighişoara.
Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Perţe Dan 
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;

  1 ex. Direcţia Administrarea Patrimoniului;

  1 ex. Compartiment urbanism, disciplina în construcţii, patrimoniu UNESCO.
  9 ex. 
A.B./G.V.
